Source: http://public.mkab.hu/dev/dontesek.nsf/0/33F7187A5CEA7B26C1258490005B9E12?OpenDocument
Timestamp: 2020-05-26 02:06:43
Document Index: 21260026

Matched Legal Cases: ['Kúria ', 'Bíróság ', 'Kúria ', 'bíróság ', 'Kúria ', 'bíróság ', 'Bíróság ', 'Kúria ', 'bíróság ', 'Bíróság ', 'Kúria ']

IV/01121/2019
. IV/01121/2019
Az ügy tárgya: A Kúria Kfv.I.35.236/2018/5. számú ítélete elleni alkotmányjogi panasz (közigazgatási határozat felülvizsgálata; adóügy)
Az indítványozó - az Abtv. 27. §-a alapján - a Nyíregyházi Közigazgatási és Munkaügyi Bíróság 10.K.27.496/2017/8. számú ítélete, valamint a Kúria Kfv.I.35.236/2018/5. számú ítélete alaptörvény-ellenességének megállapítását és megsemmisítését kéri az Alkotmánybíróságtól.
Az indítványozó áfa-visszatérítését az adóhatóság megtagadta, mert nem látta bizonyítottnak, hogy az érintett szállítmány elhagyta Magyarország területét és nem fogadta el a közösségen belüli értékesítést, ezért adókülönbözetet is rótt a indítványozó terhére. Az adóhatóság döntése ellen az indítványozó bírósági felülvizsgálatot kezdeményezett, keresetét a bíróság elutasította, a Kúria a bíróság ítéletét hatályában fenntartotta. Az indítványozó érvelése szerint az Áfa törvény nem írja elő az adómentesség feltételeként az áru tényleges elszállítását vagy megérkezését, továbbá a 2006/112. számú irányelv sem nevezi meg pontosan, hogy az adóalanyoknak milyen bizonyítékokat kell benyújtaniuk az adómentesség céljából. Utal továbbá az EU Bíróság gyakorlatára, ami alapján a tényleges elszállítás a vevő terhére esik, így az adó megfizetésének is ő a kötelezettje.
Az indítványozó álláspontja szerint a Kúria sérelmezett döntése sérti az EU irányelvet és joggyakorlatot, ezért a jogbiztonság sérelmével jár, továbbá sérti az indítványozó tisztességes eljáráshoz való jogát. Sérelmezi, hogy előterjesztett bizonyítékait a bíróság nem vizsgálta, továbbá az eljárás elhúzódását..
a Nyíregyházi Közigazgatási és Munkaügyi Bíróság 10.K.27.496/2017/8. számú ítélete, valamint a Kúria Kfv.I.35.236/2018/5. számú ítélete
IV_1121_4_2019_ind.egys.szerk_anonim.pdf